Madness

Madness er et engelsk band etablert i 1979. Musikken blir ofte kalt Nutty Sound (bokst. nøttelyd, i overf. bet. korka eller syk lyd), og bandet omtales derfor i blant som Nutty Boys. 

Bandet oppsto i bydelen Camden i London i 1976 under navnet The North London Invaders, og etter flere navneskifter og utskiftninger besto det av Mike «Monsieur Barso» Barsom på piano, Chris Foreman på gitar, Lee Thompson på saksofon, Graham McPherson som vokalist, Mark Bedford på bass og Daniel Woodgate på trommer.

I 1979 gav de ut debutsingelen The Prince på 2 Tone Records som førte til at bandet fikk kontrakt med Stiff Records.

Etter to nye singler kom den første LPen One Step Beyond... På denne var også Carl Smyth blitt med på trompet, men det var først etter at plata var kommet i butikkene at han ble et fast medlem av bandet og den klassiske besetningen var komplett. 

I 1980 ga de ut LP-en Absolutely og de to neste årene kom LP-ene 7 og The Rise & Fall. I 1982 gav de ut singelen House of Fun.

Barson bestemte seg for å forlate bandet i 1984, men ble likevel med på plata Keep Moving. De ga ut LP-en Mad Not Mad i 1985 og singelen (Waiting For) The Ghost Train før de ga seg. 

I årene som fulgte var medlemmene opptatt med en rekke ulike prosjekter, men i 1992 kom de igjen sammen for to konserter under navnet Madstock. I 1999 kom comeback-plata Wonderful ut, med singelen Lovestruck. På plata hadde de også en sang der de spilte sammen med Ian Dury. Denne ble fulgt opp i 2005 med The Dangermen Sessions Vol. 1 der bandet utelukkende spiller coverlåter. 

I 2009 kom CD-en The Liberty of Norton Folgate. Samme år spilte de også på Øya-festivalen i Oslo.

I 2002 ble alle bandets 28 videoer utgitt på DVD-en Divine Madness.

Albumutgivelser
1979: One Step Beyond...
1980: Absolutely
1981: 7
1982: The Rise & Fall
1984: Keep Moving
1985: Mad Not Mad
1988: The Madness (som The Madness)
1999: Wonderful
2005: The Dangermen Sessions Vol. 1
2009: The Liberty of Norton Folgate
 Eksterne lenker 



Kategori:Britiske rockegrupper